4. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 48 της 30 Μαρτ./14 Απρ. 1961 (ΦΕΚ Α΄62) Περί του τρόπου εισπράξεως προσόδων τινών των Δήμων και Κοινοτήτων και άλλων διατάξεων. Εκυρώθη αφ’ ης εξεδόθη έχουσα πλήρη ισχύν Νόμου δια του άρθρ. 15 Α.Ν.344/1968 (ανωτ. σελ.318,15) καταργηθεισών εφεξής των παρ. 2, 3, 5 και 6 αυτής. Λαβόν υπόψη σχετικήν εισήγησιν των Υπουργών Εσωτερικών και Οικονομικών, αποφασίζει: 1.Ο τόκος υπερημερίας, λόγω εκπροθέσμου καταβολής των εις τα Δημόσια Ταμεία βεβαιωμένων ήδη και εφεξής τοκοχρεωλυτικών δόσεων δανείων δημοσίων επενδύσεων, εκ της αξίας χορηγηθέντων υπό του τέως Υπουργείου Δημοσίων Έργων και Κοινωνικής Προνοίας εφοδίων υδρεύσεως και εις χρήμα οικονομικής ενισχύσεως, εις δήμους και κοινότητας δια την εγκατάστασιν ή αποκατάστασιν δικτύων υδρεύσεως, ορίζεται εις 0,5% (ήμισυ τοις εκατόν) από της λήξεως εκάστης δόσεως εκπιπτομένων των ήδη βεβαιουμένων προσθέτων και συμψηφιζομένων των τυχόν πέραν του ως άνω καθοριζομένου ορίου καταβληθέντων. 2-3.(Κατηργήθησαν δια του άρθρ.15 Α.Ν.344/1968, ανωτ. σελ.318, 15). 4.Το κατά τα ανωτέρω τέλος καθαριότητος και αποκομιδής απορριμμάτων θα καλύπτη υποχρεωτικώς τας εν γένει δαπάνας λειτουργίας της υπηρεσίας καθαριότητος, ήτοι τας αποδοχάς του τακτικού και ημερομισθίου προσωπικού, την προμήθειαν και συντήρησιν των μέσων αποκομιδής απορριμμάτων και καταβρέγματος, ως και πάσαν ετέραν δαπάνην, σχέσιν έχουσαν με την διεξαγωγήν, την λειτουργίαν και την εν γένει βελτίωσιν της υπηρεσίας ταύτης. Ο μη προσδιορισμός υπό του δημοτικού ή κοινοτικού συμβουλίου του τέλους εις το προσήκον ύψος, συνιστά βαρείαν παράβασιν καθήκοντος και επισύρει κατά των μελών αυτού την εφαρμογήν των διατάξεων των άρθρ.130 και 132 του δημοτικού και κοινοτικού κώδικος. 5-6.(Κατηργήθησαν δια του άρθρ.15 Α.Ν.344/ 1958, ανωτ. σελ.318,15). 7.Το υπό του άρθρ.13 του Ν.Δ.2592/1953 προβλεπόμενον ποσοστόν της εισφοράς των δήμων και κοινοτήτων υπέρ των νοσηλευτικών ιδρυμάτων, μειούται από του οικον. έτους 1961 και εφεξής, ως και δια τας μη καταβληθείσας εισφοράς των παρελθόντων οικονομικών ετών, από 5%, εις 2,5%. 8.Αι προς τους δήμους και τας κοινότητας οφειλαί εκ των τελών καθαριότητος και φωτισμού, ως και των τελών σταθμεύσεως επιβατικών και φορτηγών αυτοκινήτων I.X., αφορώσαι εις το οικονομικόν έτος 1960 και παλαιότερα καταβάλλονται, απαλλασσόμεναι πάσης προσαυξήσεως, εις εννέα ίσας μηνιαίας δόσεις, της πρώτης αρχομένης από του μηνός Απρ. 1961. (Αντί των σελ. 319(α)-332,01(α) Σελ. 319(β) Τεύχος 368-Σελ. 1 Βεβαίωση και Είσπραξη εσόδων 3.Z.β.1-4 Εν καθυστερήσει μιας μηνιαίας δόσεως καθίσταται απαιτητόν μετά των νομίμων προσαυξήσεων ολόκληρον το ποσόν της οφειλής. Τα λοιπά εκ φόρων, τελών, δικαιωμάτων, εισφορών και αντιτίμου προσωπικής εργασίας χρέη, απαλλάσσονται πάσης προσαυξήσεως, εφ’ όσον οι οφειλέται ήθελον εξοφλήσει ταύτα εντός τριμήνου από της ισχύος της παρούσης. 9.Η υπό του άρθρ.83 του από 24.9.1958 Β.Δ/τος περί κωδικοποίησεως εις ενιαίον κείμενον νόμου των ισχυουσών διατάξεων, περί των προσόδων των δήμων και κοινοτήτων, οριζομένη κράτησις επί των ετησίων εσόδων εκ φόρων, τελών, δικαιωμάτων και εισφορών παρατείνεται μέχρι τέλους του οικονομικού έτους 1961. 10.Η παρούσα πράξις, κυρωθήσεται νομοθετικώς μερίμνη του επί των Εσωτερικών Υπουργού. Σελ. 320(β) Τεύχος 368-Σελ. 2 3.Z.β.4 Βεβαίωση και Είσπραξη εσόδων